**Ալբերտ Ավդոլյան** (ռուս.՝ Альберт Аликович Авдолян, նոյեմբերի 8, 1970(1970-11-08), Կրասնոդար, ՌԽՖՍՀ, ԽՍՀՄ), ռուս գործարար, աշխատում է հեռահաղորդակցության ոլորտում։ ՍԿԱՐՏԵԼ ընկերության հիմնադիր և սեփականատեր, որը զբաղվում է Mobile WiMAX հեռահաղորդակցական տեխնոլոգիաների, ինչպես նաև Yota ընկերության բաժնետոմսերի սեփականատեր։ Նա և Սերգեյ Ադոնևը Ռուսաստանի շուկայում համարվում են  4G տեխնոլոգիայի առանցքային խաղացողներից։

Վաղ կարիերա և անձնական կյանք
----------------------------

1999 թվականին Ավդոլյանը ձեռք է բերել «Ուսոլյեքիմպրոմ» ռուսական քիմիական ընկերության բաժնետոմսերի 15 %։ 2003 թվականից հանդիսանում է Գազպրոմի դուստր ձեռնարկության՝ Գազկոմպլեկտսերվիս արտադրական սարքավորումների ընկերության արտադրության  բաժնետերը։

Ավդոլյանը ամուսնացած է, ունի 4 երեխա։ Ըստ ամերիկյան լրատվամիջոցների,2009 թվականին  կնոջ հետ 13 մլն դոլարով ձեռք է բերել շքեղ առանձնատուն Բևեռլի Հիլզում։

«Էքսպատել» ՍՊԸ
--------------

2009 թվականի հոկտեմբերին Ալբերտ Ավդոլյանը  Իգոր Յուզեֆովիչի հետ միասին հիմնել է  Էքսպատել ընկերությունը, Mobile WiMAX (4G) ինտերնետ-տեխնոլոգիաների առաջնորդներից մեկը։

2010 թվականին «Էքսպատել» ընկերությունը ուներ վաճառքի ավելի քան 600 գրասենյակ ողջ Ռուսաստանում, այն առաջին ռուսական ընկերությունն էր, որը զբաղվում էր մեծածախ վաճառքով։ Այսօրվա դրությամբ ընկերության գործունեությունը ընդգրկում է երեք դաշնային օկրուգ՝ Կենտրոնական, Հարավային և Ուրալի։  2010 թվականին 6 ամսվա ընթացքում եթեր դուրս է բերվել  կապի և ՊՆ-ի ավելի քան 500 օբյեկտներ, կիրառվում են շահագործման նոր մեթոդներ, մեկնարկել է ծառայությունների մատուցման ֆիքսված կապի գործընթացը։

Yota
----

2007 թվականին Telconet Capital հիմնադրամի սեփականատերեր Ալբերտ Ավդոլյանը և Սերգեյ Ադոնյեվը հիմնել են հեռուստահաղորդակցության «Սկարտել» ընկերությունը։ 2008 թվականին Yota ընկերության բրենդի տակ Ռուսաստանում առաջին անգամ Մոսկվայում և Սանկտ Պետերբուրգում WiMAX տեխնոլոգիայով գործարկվել է անլար լայնաշերտ ինտերնետ կապ։ 2009 թվականին Yota ցանցը գործարկվել է Ուֆայում, Կրասնոդարում, Սոչիում, Նիկարագուայում և Բելոռուսում։ Հոկտեմբերի արդյունքներով ընկերությունը վաստակել է 6 մլն $, դեկտեմբերին ընկերության ծառայություններից օգտվում էր արդեն 250 000 մարդ։ 2010 թվականին Yota -ն տեստային ռեժիմով LTE ստանդարտով գործարկել է առաջին ռուսական ցանցը, և 2011 թվականին ընկերությունը դարձել է Ռուսաստանի առաջին LTE օպերատորը։ 2013 թվականին Yota ցանցը հասանելի էր Ռուսաստանի 26 քաղաքներում։

2008 թվականին «Ռոստեխ» ընկերությունը գնել է «Սկարտելի» ակցիաների 25,1%-ը։ 2012 թվականին «Մեգաֆոնը» և «Սկարտելը» միավորել են ակտիվները Garsdale Services հոլդինգի կազմում։ 2013 թվականին Garsdale-ը գնել է Telconet հիմնադրամից իր սեփական 13,5% ակցիաները, որի սեփականատերը այդ ժամանակ արդեն միայն Ալբերտ Ավդոլյանն էր։

Վառելիքային և էներգետիկ արդյունաբերություն
------------------------------------------

2019 թվականին Ալբերտ Ավդոլյանի «Ա-Պրոպերտի» ընկերությունը դարձել է Յակուտական վառելիքաէներգետիկ ընկերության (ՅաՎԷԸ) սեփականատեր։

2020 թվականի ապրիլին «Ա-Պրոպերտին» «Մեչել» ընկերությունից 89 մլրդ դոլարով գնել է 51%-ի մասնաբաժին «Էլգաուգոլ», «Էլգա-դորոգա» և «Մեչել Տրանս վոստոկ» ընկերություններում, ածխային Էլգինյան հանքերի օպերատորներից։ Դեկտեմբերին «Ա-Պրոպերտին» 45 միլիարդ ռուբլիով «Գազպրոմբանկից» գնել է Էլգինյան նախագծի 49%-ը և դարձել Էլգինյան ածխային համալիրի ակտիվների 100%-ի սեփականատերը։

2022 թվականի հուլիսին «Ա-Պրոպերտի Զարգացում»-ը դարձել է «Սիբանտրացիտ» խմբի 100%-անոց սեփականատերը, որի մեջ մտնում էին «Սիբիրյան անտրացիտ» («Սիբանտրացիտ»), «Ռազրեզ արևելյան» և «Ռազրեզ Կիյզասսկի» ընկերությունները։ Օգոստոսին Ալբերտ Ավդոլյանը հայտարարեց «Էլգաուգոլ» և «Սիբանտրացիտ» ընկերությունների ածխային ակտիվների միավորման մասին «ՈւԿ Էլգա-Սիբանտրացիտ» ՓԲԸ -ի կազմում (ԷԼՍԻ), որը կմտնի Ռուսաստանում ածխի արդյունահանման եռյակի մեջ։

Բարեգործություն
---------------

2013 թվականին հիմնել է հաշմանդամ երեխաներին, որբերին և ծանր հիվանդներին օգնության Նոր տուն բարեգործական հիմնադրամը, Իրկուտսկում հիմնում է Խելացի դպրոց կրթահամալիրը խնամատար ընտանիքների համար։

Ծանոթագրություններ
------------------

1. ↑  How Russia became a Wimax superpower, Groundreport
2. ↑  Usoliekhimport Archived 2012-03-24 at the Wayback Machine. Russian Chamber
3. ↑  Neftegazkomplekt Official Site
4. ↑  Albert Avdolyan buying agreement, Blockshopper
5. ↑  How Albert Avdolyan became a key player in Russian Internet business Archived 2012-03-21 at the Wayback Machine. Cplash
6. ↑  Albert Avdolyan Expatel’s 4G success story, Allvoices
7. ↑  Елизавета Серьгина. (2012 թ․ դեկտեմբերի 12). «Как только Альберт Авдолян стал совладельцем «Мегафона», созданный при его участии бизнес пошел в гору». Ведомости.
8. ↑  «Avdolyan Albert» (անգլերեն). TAdviser — person. Վերցված է 2023 թ․ հոկտեմբերի 26-ին.
9. ↑  «Ретроспектива. 10 лет Yota и 10 любопытных фактов о компании» (ռուսերեն). Habr — новость. Վերցված է 2023 թ․ հոկտեմբերի 26-ին.
10. ↑  «У создателя Yota и YotaPhone неожиданно сменились владельцы» (ռուսերեն). CNews — новость. Վերցված է 2023 թ․ հոկտեմբերի 26-ին.
11. ↑  «Основатель Yota создаст в Якутии промышленный кластер» (ռուսերեն). Lenta.ru — новость. Վերցված է 2023 թ․ հոկտեմբերի 26-ին.
12. ↑  «Mechel closes sale of 51% of Elga Coal Complex for 89 bln rubles» (անգլերեն). Interfax — new. Վերցված է 2023 թ․ հոկտեմբերի 26-ին.
13. ↑  «Gazprombank completes sale of 49% stake in Elga coal project» (անգլերեն). AK&M Information Agency — new. Վերցված է 2023 թ․ հոկտեմբերի 26-ին.
14. ↑  «Russia's A-Property acquires UHG anthracite and met coal producer Sibanthracite» (անգլերեն). SteelOrbis — new. Վերցված է 2023 թ․ հոկտեմբերի 26-ին.
15. ↑  «A-Property to merge the management of its coal assets» (անգլերեն). World Coal — new. Վերցված է 2023 թ․ հոկտեմբերի 26-ին.
16. ↑  «Умную школу» по проекту датских архитекторов построят в Иркутске

Արտաքին հղումներ
----------------

* Официальный сайт «Экспател»